આ વાત અશક્ય નથી ને એટલી અઘરી પણ નથી. અમેરિકા, રશિયા અને ચીનના સ્પેસ સ્ટેશન (જે તૂટી પડ્યું) અવકાશમાં સ્થાપિત થયેલા છે, જ્યાં સતત વિજ્ઞાનીઓ અને સંશોધકો કહે છે. આ એસ્ટ્રોનોમર્સ ત્યાં રહીને પ્રયોગો કરે, જ્યારે ઓરિયોન સ્પાનના ગ્રાહકો ત્યાં જઈને ગુરુત્વાકર્ષણથી મુક્ત હવામાં ઊડતા હોય તે રીતે વિહરવાનો રોમાંચ લેશે. ઇલોન મસ્કની સ્પેસએક્સ નામની કંપની મંગળમાં વસાહત સ્થાપવાની તૈયારી કરી રહી છે. નાસાનું વધુ એક માર્સ મિશન જવાની તૈયારીમાં છે. ભારતનું મંગળયાન મંગળ ગ્રહની ફરતે ભ્રમણ કરી રહ્યું છે. અમેરિકાનું યાન મંગળની ભૂમિ પર લેન્ડ થવાનું છે. ભવિષ્યમાં સમાનવ યાન મંગળ પર લેન્ડ થશે તેની ખાતરી સ્પેસ એક્સપર્ટ્સને છે.